**สนามกีฬาเอลซาดาร์** (สเปน: *Estadio El Sadar*, ออกเสียง: [esˈtaðjo el saˈðaɾ]) หรือเรียกว่า **สนามกีฬาเรย์โนเดนาบาร์รา** (*Estadio Reyno de Navarra*) ระหว่าง ค.ศ. 2005–2011 เป็นสนามฟุตบอลในเมืองปัมโปลนา แคว้นนาวาร์ ประเทศสเปน สนามมีความจุ 23,576 ที่นั่ง สร้างขึ้นใน ค.ศ. 1967 และเป็นสนามเหย้าของเซอา โอซาซูนา

ชื่อ
----

ทิวทัศน์ภายในสนามเมื่อมองจากประตูทิศใต้
สนามนี้เป็นที่รู้จักในชื่อ "เอลซาดาร์" ตามชื่อของแม่น้ำใกล้สนาม ระหว่าง ค.ศ. 2005–2011 ฝ่ายบริหารแคว้นนาวาร์ (ซึ่งเป็นผู้อุปถัมภ์สนาม) เปลี่ยนชื่อสนามนี้เป็น "เรย์โนเดนาบาร์รา" เพื่อส่งเสริมการท่องเที่ยวในแคว้น โดยโอซาซูนาได้รับเงินสนับสนุน 4.5 ล้านยูโร ในการสะกดคำว่า *เรย์โน* ซึ่งแปลว่า "ราชอาณาจักร" นั้น ฝ่ายบริหารแคว้นนาวาร์ใช้ตัวสะกด *reyno* ซึ่งมาจากภาษาสเปนสมัยกลาง แทนตัวสะกด *reino* ในภาษาสเปนสมัยใหม่ เพื่อให้ความรู้สึกโบราณ

ประวัติ
-------

เอลซาดาร์ได้รับการสร้างขึ้นแทนที่สนามซานฆวนที่ขายไปเมื่อปีก่อนหน้า พิธีเปิดสนามมีขึ้นเมื่อวันที่ 2 กันยายน ค.ศ. 1967 โดยมีการแข่งขันระหว่างเรอัลซาราโกซากับวีตอเรียดึซึตูบัลจากโปรตุเกส สนามรองรับผู้ชมได้ 25,000 คนในพิธีเปิด โดยมีเพียง 7,000 ที่นั่งเท่านั้น การแข่งขันจบลงด้วยผลเสมอกัน ก่อนที่ในวันถัดมาโอซาซูนาจะลงเล่นในสนามนี้และเอาชนะวีตอเรียดึซึตูบัล 3–0 นับเป็นชัยชนะครั้งแรกในสนามแห่งนี้ โดยโอซาบาเป็นนักเตะที่ทำประตูแรกให้โอซาซูนาในเอลซาดาร์ในนาทีที่ 28<

ในวันที่ 5 มิถุนายน ค.ศ. 1996 บอนโจวีได้แสดงคอนเสิร์ตดีสเดส์ทัวร์ (These Days Tour) ณ สนามแห่งนี้

ในเดือนพฤศจิกายน 2014 โอซาซูนาถูกบังคับให้ขายสนามให้แก่ฝ่ายบริหารแคว้นนาวาร์เนื่องจากวิกฤตการเงินครั้งใหญ่ซึ่งส่งผลกระทบต่อการดำรงอยู่ของสโมสร มาตรการดังกล่าวได้รับความเห็นชอบในสภาแคว้นนาวาร์ด้วยคะแนนเสียงเห็นด้วย 31 เสียง และไม่เห็นด้วย 18 เสียง ทำให้สนามนี้ตกเป็นของรัฐ

ในช่วงกลางปี ค.ศ. 2015 ความจุของสนามได้ถูกลดลงจาก 19,800 ที่นั่ง เป็น 18,375 ที่นั่ง เนื่องจากการปรับปรุงที่เกี่ยวข้องกับความปลอดภัย

### การขยายสนาม

ในช่วงต้นปี ค.ศ. 2019 สมาชิกของสโมสรได้ลงคะแนนสนับสนุนการขยายสนามเป็นประมาณ 24,000 ที่นั่ง ซึ่งเป็นการแก้ไขเล็กน้อยเพื่อให้เป็นไปตามข้อกำหนดของลีกโดยไม่มีความจุเพิ่มขึ้น

อ้างอิง
-------

1. ↑  "Instalaciones / Estadio El Sadar". CA Osasuna. สืบค้นเมื่อ 18 January 2020.
2. ↑  "Estadio El Sadar | CA Osasuna - Web Oficial". *Estadio El Sadar | CA Osasuna - Web Oficial* (ภาษาสเปน). คลังข้อมูลเก่าเก็บจากแหล่งเดิมเมื่อ 2021-03-27. สืบค้นเมื่อ 2020-01-18.
3. 1 2  Club Atlético Osasuna (บ.ก.). "From San Juan to El Sadar. The new stadium". คลังข้อมูลเก่าเก็บจากแหล่งเดิมเมื่อ 1 January 2011. สืบค้นเมื่อ 24 December 2011.
4. ↑  Soccer-Osasuna change stadium name in sponsorship deal espn เขียนเมื่อ 26 ธันวาคม ค.ศ. 2005 สืบค้นเมื่อ 3 ธันวาคม ค.ศ. 2022
5. ↑  "Instalaciones - Reyno de Navarra". *C.A. Osasuna Oficial* (ภาษาสเปน). สืบค้นเมื่อ 2019-11-19.[*ลิงก์เสีย*]
6. ↑  "Aprobada la reestructuración de la deuda tributaria de Osasuna". *diariodenavarra.es*. สืบค้นเมื่อ 2015-11-13.
7. ↑  History of 'El Sadar' เก็บถาวร 2022-11-05 ที่ เวย์แบ็กแมชชีน, CA Osasuna. Retrieved 27 May 2021

แหล่งข้อมูลอื่น
---------------

* ราชอาณาจักรนาวาร์ในเว็บไซต์เซอา โอซาซูนา เว็บไซต์อย่างเป็นทางการ
* รายการที่เว็บไซต์ WorldStadiums.com
* เอสตาดิโอเดเอสปัญญา (ในภาษาอังกฤษ)


| * ด
* ค
* ก
สนามแข่งขันในลาลิกา ฤดูกาล 2019–20 |
| --- |
| 
* เมนดิซอร์โรตซา
* ซานมาเมส
* เอสตาดิโอเมโตรโปลิตาโน
* กัมนอว์
* บาลาอิโดส
* อิปูรัว
* แอร์ราเซเดเอ
* อัลฟอนโซ เปเรซ
* นูเอโบโลสการ์เมเนส
* บูตาร์เก
* นครบาเลนเซีย
* ซ็อนโมช
* เอลซาดาร์
* เบนิโต บิยามาริน
* ซานเตียโก เบร์นาเบว
* อาโนเอตา
* รามอน ซันเชซ ปิซฆวน
* เม็สตัลยา
* โฆเซ ซอร์ริยา
* เซรามิกา

 |  |